cyanic-selkie/wikianc huggingface dataset:
Quercus rubra
O caxico americano (Quercus rubra (Linnaeus) ) ye una planta d'a orden d'os Fagales y familia Fagaceae que ye nativa d'America d'o Norte. S'ha introduciu en chicotas arias d'Europa occidental, an con freqüencia se puede veyer cautivada en chardins y parques.
Pogrom
right|thumb|250px|O [[Pogrom de Iaşi en a ciudat rumana de Iaşi o 29 de chunio de 1941.]] right|thumb|250px|Victimas d'un pogrom en [[1905 en Ekaterinoslav, Imperio Ruso.]] right|thumb|250px|Un pogrom [[Edat Meya|medieval en a ciudat alemana de Frankfurt d'o Main.]]
right|thumb|250px|Humiliacions a os chodigos de [[Tesalonica (Grecia) en chulio de 1942.]] Con a palabra pogrom, d'o ruso погром, ye como se conoix a os ataques, con espullamientos y mortaleras, d'una parte d'a población contra una atra parte. A palabra trescruza ta atras luengas en refiriendo-se especificament a las mortaleras de chodigos en l'Imperio Ruso. Se refiere asinas a accions violentas premeditatas, feitas a instigación d'os zars y por a suya Policía, con l'aduya d'as poblacions antisemitas locals, contra as comunidaz chodigas en o suyo territorio; y, por extensión, designa tamién a os ataques organizatos contra os chodigos en cualsiquier atro país d'Europa. Os pogroms, a vegatas, son tamién contra atras minorías etnicas y nacionals, como os chitans. Istas accions s'acompanyan a sobén con espullamientos y tamién con destruccions de biens personals u comunitarios, y tamién de mortaleras.
Raul Hilberg definix o pogrom como una breu explosión de violencia d'una comunidat contra un grupo chodigo que i vive. Tamién bi han pogroms en atros lugars, como Orient Meyo.
Os pogroms medievals
Mientres a Edat Meya, a población chodiga viviba a sobén confinata en as ditas chuderías, separata asinas d'a población cristiana. Se creyeba en ixas envueltas que os chodigos teneban a culpa comunitariament d'a muerte de Chesús de Nazaret, y se lis prohibiba fer bellos treballos, dedicando-se muitos d'istos chodigos a o comercio.
En o reino d'Aragón y en tota a Corona d'Aragón be heban muitas chuderías, como as chuderías de Taust, Biel, Uncastiello u as propias grans ciudaz como Uesca, Zaragoza y Teruel. Atras grans chuderías en os territorios d'a Corona yeran as de Perpinyán, Chirona, Barcelona u Valencia.
Pogrom de 1348 en a Corona d'Aragón
En 1348 plegó t'a peninsula iberica una epidemia de peste negra, y bi morió una part muit important d'a suya población (se diz que bi morió un tercio d'a población d'Europa), que prencipió a culpar d'a malautía a os chodigos. Isto fació que en toz os territorios d'a Corona d'Aragón bi hese un gran pogrom contra os chodigos, como tamién succedió an atros países d'Europa. A chudería de Barcelona fue espullata, encara que o rei bi ninvió soldatos ta la suya protección. S'atacoron, amás de Barcelona, as chuderías de Chirona, Tarragona, Valencia y Murviedro.
Pogrom de 1391 en a Corona d'Aragón y en Castiella
Tamién en 1391 fuoron asaltatas y espullatas muitas chuderías en lugars d'a Corona d'Aragón y d'o reino de Castiella: Palma de Mallorca y Inca (en as islas Balears) o día 1 d'agosto; Chirona o día 10 d'agosto.
Pogroms en Europa de l'este antes de 1880
En os sieglos XIII-XIV bi heba muitos chodigos ditos askenazís en a Europa de l'Este, que tenioron un papel muit important dica 1646, cuan os cosacos zaporizhians y a población d'orichen rutén se sublevoron, sublevación conducita por Bogdan Khmelnitski. Bi habió muitas mortaleras en Ucraína durant dos anyadas, contra a población de relichión catolica y, encara con mas violencia, contra os chodigos. Alto u baixo, morioron arredol de 100.000 chodigos. Bi habió mas mortaleras contra os chodigos cuan a invasión d'a Republica d'as Dos Nacions dende 1654 dica 1656 por os exercitos rusos, que creyeban que os chodigos yeran aliatos d'os polacos.
Dimpués de l'anexión d'a mayor parte de Polonia por l'Imperio Ruso, iste zaguer país teneba ya arredol de 5.000.000 d'habitants chodigos. O mesmo estato faboreixeba l'antisemitismo, construito sobre os alacez de l'antigo antichudaísmo d'a Ilesia Ortodoxa Rusa y os prechuicios populars. Bi habió violencias antisemitas en Odessa en 1821, 1859 y 1871, encara que no s'emplegaba encara a palabra pogrom.
Pogroms en l'Imperio Ruso
A primera serie de mortaleras contra a población chodiga de l'Imperio Ruso que recibioron o nombre de pogroms estió dende 1881 y 1884. O zar Aleixandre III, que succedió a su pai Aleixandre II dimpués d'o suyo asasinato, remató a politica liberal que su pai heba escomenzato. Aconsellato por o suyo antigo preceptor, Konstantin Pobedonostsev, que heba esdevenito procurador d'o Santo Sinodo d'a Ilesia Ortodoxa Rusa, fació dende que plegó a la cadiera reyal una politica reaccionaria y antisemita, faciendo amás a os chodigos os responsables de l'asasinato de su pai.
A politica d'o Gubierno d'Aleixandre III sobre os chodigos yera que: «Un tercio d'os chodigos se convertirá, un tercio emigrará, y un tercio morirá». Asinas, en 1881 bi habió mas de 100 pogroms en l'Imperio Ruso: os prencipals pogroms estioron os d'as ciudaz d'Elisabethgrad (hue Kirovohrad) o 15 d'abril de 1881; de Kiev o 26 d'abril; d'Odessa dende o 3 dica o 5 de mayo; de Varsovia, que yera en ixas envueltas una ciudat rusa, dende aviento de 1881 dica chinero de 1882; y de Balta o 22 de marzo de 1882. As comunidaz cristianas locals, aduyatas y incitatas por a propia Policía zarista, atacoron as comunidaz chodigas con l'aprobación d'as autoridaz civils y relichiosas. Amás d'as destruccions y espullamientos d'os biens propiedat d'os chodigos, bi habió violacionss y mortaleras. As tropas de l'exercito regular plegoron ta os lugars d'os pogroms dos u tres días dimpués de prencipiar as accions (cuan en atros casos de problemas socials a suya plegata yera immediata). Antiparte, o Gubierno ruso emplegaba os pogroms ta limitar os dreitos economicos y socials d'os chodigos y ta forachitar-los d'as ciudaz.
En o mesmo momento en que l'Imperio Ruso trescruzaba una grave crisi revolucionaria, bi habió una segunda serie de pogroms, entre 1903 y 1906. Os mas importants d'istos pogroms estioron en as ciudaz de Kichinev (Chişinău) o 6 d'abril de 1903; de Jitomir en mayo de 1905 y de Bialystok o 1 de chulio de 1906. En Chişinău, a on a prensa y as autoridaz difondeban rumors dende cuantos meses dezaga, l'asasinato d'un chóven cristiano, Michael Ribalenko, estió o prencipio d'o pogrom. Acusatos d'un crimen ritual (acusación historicament recurrent contra os chodigos), os chodigos d'a ciudat vivioron un pogrom de 3 días, mientres que o Gubernador d'a ciudat ordenó a la Policía que no bi interviniese pas. Dimpués d'o pogrom d'abril de 1903, os chodigos de Kichinev organizoron comités d'auto-esfensa. Sindembargo, istos comités no podioron impedir a muerte de 19 chodigos mas en os nuevos ataques de 19 y 20 d'octubre.
Seseña
Seseña ye un municipio d'a provincia de Toledo, en a comunidat autonoma de Castiella-La Mancha, Espanya. A suya población ye de habitants, en una superficie de 72,68  km².
Toponimia
Lo toponimo Seseña se podría remontar a un antroponimo prerromán Sisenna.
Merindat d'Estella
La Merindat d'Estella ye a merindat suroccidental de l'antigo reino de Navarra.
Los diferents municipios, concellos u lugars con atra categoría administrativa que bi ha en a historica Merindat d'Estella son:
250px|thumb|right|Merindaz historicas de Navarra; Estella, color azul; Olit, marrón escuro; Pamplona, verde; Sangüesa, rosa; Tudela, marrón claro; y Ultrapuertos, viola. 250px|thumb|right|Mapa con as divisions municipals d'a merindat d'Estella.
Persea americana
L'auacatero u aguacatera (Persea americana (Mill.) ) ye una especie de planta d'a orden d'os Laurales y familia Lauraceae que ye nativa d'America y estió domesticada per primera vegada per tribus mesoamericanas fa mas de 5000 anyos. Alavez, como agora, yera apreciada per o suyo fruito gran y inusualment olioso. L'árbol prebablement s'orichinó en as tierras altas que unen o centro-sud de Mexico y Guatemala. O suyo fruito, conoixiu como auacat, ye botanicament una baya gran que contiene una solenca simient gran. Os auacaters s'autopolinizan en parti y, a ormino, se propagan per meyo d'empeltres pa mantener una producción constant de fruitos. Actualment, os auacaters se cautivan en os climas tropicals y mediterranios de muitos países. Mexico ye lo prencipal productor mundial d'auacats dende 2020, suministrando quasi lo 30 % d'a cullita mundial en ixe anyo.
A fruito d'as variedatz domesticas tien una polpa suau, mantecosa, de color verda dorada quan ye madura. Dependendo d'o cautivar, os auacats tienen una piel verda, parda, morada u negra, y pueden tener forma de pera, d'uego u esferica. Pa fins comercials, os fruitos se replegan mientres no son maduros y maduran dimpués d'a cullita. A densidat de nutrients y lo conteniu de graixa extremadament alto d'a polpa de l'auacat son utils pa una variedat de cocinas y, a ormino, se minchan pa enriquir as dietas vechetarianas.
Tecnolochía adecuada
A tecnolochía adecuada (TA), tamién conoixida como tecnolochía apropiada u intermeya, ye aquella tecnolochía que ye disenyada con especial ficacio enta os aspectos medioambientals, eticos, culturals, socials y economicos d'a comunidat ta la que se dirichen. Atendendo a istas consideracions, a TA por un regular demanda menos recursos, ye mas facil de mantener, presienta un menor coste y un menor impacto sobre o medio ambient respective a atras tecnolochías equiparables.
Qui proposa o termin lo usan ta describir aquellas tecnolochías que consideran mas adecuadas t'o suyo uso en países en vías de desembolique u en zonas rurals subdesembolicadas d'os países industrializaus, que sienten que as altas tecnolochías no i podrían operar y mantener. A tecnolochía adecuada de normal prefiere as solucions intensivas en treballo a atras intensivas en capital, encara que utiliza mecanismos d'estalbio de treballo quan isto no implica altos costes de mantenimiento u de capital.
En a practica se la define a ormino como a que usa o livel de tecnolochía mas sencilla que puede aconseguir con eficacia o proposito buscau ta ixa localización concreta. En tot caso, ista terminolochía no resulta muit precisa.
E. F. Schumacher diz que ista tecnolochía, descrita en o libro Lo chicot ye fermoso, tiende a promover valors como a salut, a polideza y a permanencia, en ixe orden.
O qué constituye a tecnolochía adecuada en cada caso particular ye materia de debat, pero o termin ye usau cheneralment en teorizar ta qüestionar l'alta tecnolochía u o que consideran una excesiva mecanización, os desplazamientos humans, l'acotolamiento de recursos naturals u os incrementos d'a contaminación asociaus a la [[industrialización. O termin ha estau aplicau a soben, encara que no siempre, a las situacions que se dan en os países en desembolique u a las zonas rurals subdesembolicadas d'os países industrializaus.
Podría argumentar-se que ta una sociedat tecnolochicament abanzada una tecnolochía mas cara y complexa, que requiera mantenimiento especializau y altas dentradas d'enerchía, podría estar una "tecnolochía adecuada". En tot caso, iste no ye o sentiu habitual d'o termin.
Tecnolochía intermeya
"Tecnolochía intermeya" puede estar un sinonimo de "tecnolochía adecuada". Estió acuñado por Y. F. Schumacher ta describir aquella tecnolochía que yera significativament mas y costosa que os metodos tradicionals, pero que remaniba encara un orden de magnitut (diez vegadas) mas barata que a tecnolochía d'os países desembolicaus. Os partidarios d'ista tecnolochía argumentan que puede estar facilment adquirida y utilizada por a chent empobrida, y d'alcuerdo a las suyas partidarios puede levar a una mayor productividat a la vegada que se minimizaría a dislocacion locas. Muita d'a tecnolochía intermeya puede amás estar construida y mesa en servicio usando os materials y o conoixencia locals.
Tecnolochías duras y tovas
A tecnolochía dura consiste en "tecnicas ingenieriles, estructuras fisicas, y maquinaria que troban una necesidat definida por una comunidat, y utilizan materials que son a man u que son facilment adquiribles. Pueden estar construidas, operadas y mantenidas por as poblacions locals a pur d'una muit limitada asistencia externa (p. eix. tecnica, material u financiera). Normalment le la relaciona con fins economicas". A tecnolochía tova como aquella tecnolochía que tracta con as estructuras d'a sociedat, os *procesos interactivos humans, y as tecnicas de motivación. Ye a estructura y o proceso ta la participación social y a realización por os individuos y os grupos de l'analís d'as situacions, la prene de decisions y as habilidatz ta implantar lo decidiu que promueven os cambeos. No necesariament "baixa" tecnolochía A tecnolochía adecuada puede beneficiar-se d'as investigacions mas abanzadas, como ocurre con o filtro de trapo que s'inspiró en as investigacions sobre a propagación d'o colera por l'augua. Puede usar tecnolochías muit recients - por eixemplo en arias remotas de Nepal a Fundación Ilunmina o mundo utiliza un tipo de luminarias led blancas. Istas represientan una alternativa adecuada a las formas mas tradicionals d'iluminación ya que no causan problemas ta la salut como ocurre con lampas de queroseno u con as fogueras, y presientan menors requerimientos enercheticos y una mayor fiabilidad, o que ye necesario ta puestos remotos desconnectaus d'o ret de suministro enerchetico.
Unatra definición de tecnolochía adecuada
O arquitecto britanico y expierto sobre desembolique y asentamientos humans, John F. C. Turner (coautor y editor d'o libro "Libertat ta construir" y autor d'o libro "Edificación popular"), ha dito que a tecnolochía verdaderament adecuada ye a tecnolochía que a chent ordinaria puede usar ta o suyo propio beneficio y o d'a suya comunidat, a que no les fa dependient de sistemas sobre os quals no tienen control. O prencipal punto d'ista definición ye que a tecnolochía normalment creya dependencias por o que alavez, ta estar realment adecuada, a tecnolochía habría d'amillorar a capacidat local u rechional ta enfrontinar-se con as necesidatz locals, en cuenta de creyar u amplificar as dependencias de sistemas dillá d'o control local. Ista definición encaixa agradablement con os movimientos emerchents por a relocalización, y ye paralela a la ideya de Y. F. Schumacher que 'lo chicot ye fermoso '.
Conceptos que pretenden superar a o de tecnolochía adecuada
Ya entre os 80 y 90 s'empecipiaba a charrar cada vegada mas de tecnolochía social, a la par que se desembolicaba o campo d'investigación clamau CTS (Estudios de Sciencias, Tecnolodía y Sociedat). S'empecipia a querer dotar a la fin de bella perspectia finalista (tecnolochía adecuada ta qué?). Por unatro costau, dende una perspectiva vinculada a o desembolique humano y a cooperación ta o desembolique, en l'anyo 2001 se publicaba l'Informe de Desembolique Humano d'o PNUD titulado “Meter l'abanzo tecnolochico a o servicio d'o desembolique humano”. En ell, se pretendeba tamién dar un sentiu mas finalista a l'uso d'a tecnolochía en a linia d'o que alavez s'entendeba por desembolique humano, concepto que ha iu cambiando con o tiempo. Ista publicación constituye o primer intento de vincular a tecnolochía y o desembolique baixo o paradigma d'o Desembolique Humano. En anyos posteriors, multiples informes adoptan o termin y lo completan 3 4 5. Amás, organizacions como a Federación Espanyola d'a Incheniería Sin Buega, en colaboración con departamentos de diversas universidaz como a Universidat Politecnica de Cataluña u a Universidat de Valencia, siguioron profundizando en o tema, a medida que o paradigma d'o Desembolique Humano iba evolucionando. D'ista traza, empecipioron a qüestionar as tecnolochías clasificadas intrinsecament como apropiadas6 7. A participación d'as personas usuarias en tot o ciclo d'o feito tecnolochico (y por tanto a traza de “gubernar-la”), a intencionalidat d'o desembolique tecnolochico y d'as tecnolochías concretas desembolicadas (encara que puedan tener un buen uso en casos concretos, dificilment pueden por si mesmas escapar d'o modelo de desembolique en o qual y ta o qual estioron desembolicadas), asinas como o qüestionamiento d'a neutralidat intrinseca d'a tecnolochía (vinculando-la ya clarament a elementos como politica y etica, mientres se recupera o pensamiento a este respective a autors como Habermas8 u mas modernos como Ramón Queraltó 9 ), definen o camín que ye prenendo l'enfoque de Tecnolochía ta o Desembolique Humano (TpDH). Amás, organizacions como #http://practicalaction.org/ (creyada inicialment por o propio Y.F. Schumacher) son charrando fa tiempo de chusticia tecnolochica. Tamién se charra de tecnolochías ta la libertat 10y, vinculau con o paradigma de Desembolique Humano que ye empecipiando a imposar-se, de tecnolochías ta la emancipación11. O qüestionamiento d'a neutralidat d'a tecnolochía y a suya finalidat ha de veyer con o qüestionamiento d'a neutralidat d'a propia sciencia (que ye qui sustenta l'abance tecnolochico). Os diversos ambitos d'aplicación d'ista TpDH son semellants a os d'a propia tecnolochía adecuada12, pero ye ixe elemento profundo de vinculación d'a tecnolochía a o contexto de desembolique (definiu de forma clau por elementos politicos y de valors d'o mesmo) o que diferencia iste concepto de l'inicialment proposau como Tecnolochías Apropiadas. Existen treballos comparando distintos elementos d'os diversos conceptos mencionaus. 13
Eixemplos y Sostenibilidat
Caracteristicas tals como o baixo coste, a baixa utilización de combustibles fósils u l'uso de recursos disponibles localment pueden representar avantallas en termins d'a sostenibilidat. Por istas razons, istas tecnolochías son a vegadas utilizadas y promovidas por os partidarios d'a sostenibilidat y d'a tecnolochía alternativa.
Tecnolochía d'a información y d'a comunicación
-O OLPC XO y o Simputer son ordinadors orientaus a os países en vías de desembolique, y a suya avantalla prencipal ye o suyo baixo coste. Atros factors relevants incluyen a resistencia a o polvo, a fiabilidad y l'uso d'un luengache oportuno. -Eldis OnDisc y a Biblioteca d'a Tecnolochía adecuada son prochectos que usan CD y DVD ta dar acceso a información sobre desembolique en arias que careixen d'acceso a Internet fiable y asequible. -A radio a manivela y o sistema informatico y de comunicacions planiaus por a Fundación Jhai ye independient de tot suministro enerchetico. -Existe tamién o GrameenPhone, que ha fusionado a telefonía mobil con os programas de microcreditos d'o Banco Grameen ta proporcionar a las poblacions labradoras de Bangladesh acceso a la comunicación. -Loband, una pachina web desembolicada por Aptivate saca todas as fotografías y tot o conteniu intensivo en amplo de banda d'as pachinas web y las convierte a texto plano, permitindo a navegación por ellas con normalidat. Ista pachina web ha incrementado ampliament a velocidat de navegación, y o suyo uso ye adequau ta connexions con amplos de banda como os quals son disponibles cheneralment en o mundo en vías de desembolique.
Construcción
L'Adoba (incluida a variación clamada Super Adoba), a tierra embutida, a rechola holandesa y as pinochas pueden considerar-se como tecnolochías adecuadas ta muitos d'os países en vías de desembolique, dau que usan materials que son ampliament disponibles de forma local y son relativament baratos. Debe tener-se en cuenta o contexto local como, por eixemplo, con as recholas de baleyo que pueden no resultar duraderas en una zona de grans plevias (encara que ta correchir isto puede utilizar-se un tellau gran y a estabilización con cemento), y si os materials no son facilment conseguibles, o metodo puede estar inadequau. Atras formas de construcción natural pueden considerar-se tecnolochías adecuadas, encara que en muitos casos puede que faigan mas enfasi en a suya sostenibilidat que en o suyo coste u idoneidat. A organización Arquitectura ta la Humanidat incorpora tamién os prencipios d'a tecnolochía adecuada, dedicando-se a atender as necesidatz d'as poblacions empobridas y afectadas por desastres.
Enerchía
As tecnolochías enercheticas "adecuadas" son especialment idonias ta las necesidatz a chicota escala y/u de zonas aisladas. En tot caso ha de tener-se en cuenta l'alta inversión en capital. A electricidat puede suministrarse dende panels solars (que son caros inicialment, pero sencillos), molins d'aire u instalacions microhidraulicas, con almagazenamiento d'a enerchía en baterías.
O biobutanol, biodiésel y dreitament o aceite vechetal pueden resultar adequaus como biocombustibles directos en zonas an que l'aceite vechetal ye facilment disponible y ye mas barato que os combustibles fósiles.
Un chenerador (funcionando a pur de biocombustibles) puede funcionar de forma mas eficient si ye combinau con baterías y con un inversor; isto incrementa significativament o coste en capital pero reduz os costes de funcionamiento, y puede representar potencialment una opción mas barata que a eolica, a solar y a micro-hidraulica.
O biogás ye unatra fuent potencial d'enerchía, especialment an que i haiga un suministro abundant de residuos organicos.
O termin tecnolochía enerchetica tova estió acunyau por Amory Lovins ta describir as enerchías renovables adecuadas.
Alumbrau
A Fundación Ilumina o Mundo utiliza luces LED blancas y fuents d'enerchía renovable como panels solars ta proporcionar alumbrau a poblacions empobridas en zonas aluenyadas, representando avantallas significativas comparadas con as lampas de queroseno a las qualas reemplazan. A lampa de redoma segura ye una lampa de queroseno mas segura disenyada en Sri Lanka. A suya mayor seguranza consiste en un tape de metal enroscable, y dos extensions planas en os costaus que aprevienen que ruede si ye vulcada.
Ixoreo y aire acondicionau
O ixoreo natural puede creyar-se a pur de realizar reixetas en a parte superior de l'edificio ta permitir a l'aire calido ascender por convección y escapar a l'exterior, mientres que l'aire frío ye incorporau a traviés d'atras reixetas en as partes baixas.
A chaminera solar a ormino denominada como chaminera termica millora iste ixoreo natural por meyo de l'uso d'a convección de l'aire calentau por enerchía solar pasiva. Ta maximizar l'efecto de refricheración, l'aire dentrant puede estar conduciu a traviés de conductos subterranios previament a la suya dentrada a l'edificio.
Un captador d'aire (Badgir; بادگیر) ye un dispositivo arquitectonico iraní usau entre sieglos ta creyar ixoreo natural en os edificios. Se desconoixe quí inventó o captador d'aire, pero encara puede veyer-se en muitos países hue en día. Os captadors d'aire pueden tener cuantos disenyos, como os unidireccionals, bidireccionals y os multidireccionales.
A torre fría con corrient descendent pasiva puede utilizar-se en climas aridos y calurosos ta proporcionar d'una traza sostenible aire acondicionau. L'augua ye evaporada en l'alto d'a torre, a pur de foraus de refricheración por evaporación u por meyo d'o rociado d'augua. A evaporación refrichera l'aire dentrant, causando un descenso d'aire fresco que reduz a temperatura en l'interior de l'edificio.
Preparación de birolla
Seguntes as suyas partidarios a Tecnolochía adecuada puede reducir ampliament os quefers de preparar birolla, en comparanza con os metodos tradicionals, a la vegada que sigue estando muito mas sencilla y economica que os procesos usaus en os países occidentals. Isto refleixa o concepto de Y. F. Schumacher de "tecnolochía intermeya", ye decir a tecnolochía que ye significativament mas eficaz y cara que os metodos tradicionals, pero que ye encara en orden de magnitut (10 vegadas) mas barata que a tecnolochía d'o mundo desembolicau. Qualques eixemplos clau son a escoscadora de cacahuetz Malian, a maquina escoscadora fonio, y o molín batedor desapantallau.
Cocina
As cocinas sin fumos y escusadoras de lenya prometen mayors eficiencias y menos fumo, resultando un estalbio en tiempo y treballo, reducindo-se a deforestación y con beneficios significativos ta la salut. As Briquetas pueden convertir os residuos organicos en combustibles, cabidando diners y/u tiempo de replega, preservando asinas as selvas.
As cocinas solars son adecuadas ta cuantas situacions, en función d'o clima y d'o estilo de cocinau. Os fornetz Rocket amilloran a eficiencia enerchetica y reducen a contaminación de l'aire en l'interior.
Amodioaren eza
Amodioaren eza (en aragonés "A manca de amor") ye una canción d'o grupo folk basco de musica celta Sorotan Bele que fue editau en l'anyo 1992 adintro d'o disco d'o mesmo nombre Sorotan Bele. No tien garra letra ye melodica de tot. L'encomienzo ye marcau por o soniu d'a txalaparta pa que dimpués domine o soniu d'a flauta irlandesa tin whistle y o piano.
Cinto de Kuiper
thumb|300px|O Cinto de Kuiper. O Cinto de Kuiper, ocasionalment clamau cinto d'Edgeworth-Kuiper, ye un disco en o Sistema Solar exterior, que s'extiende dende a orbita de Neptuno (a 30 UA) dica aproximadament 50 UA d'o Sol.​ Ye semellant a lo cinto d'asteroides, pero ye muito mas gran: 20 vegadas mas amplo y 20 a 200 vegadas mas masivo.​ En emparde a lo cinto d'asteroides, se composa prencipalment de chicotz cuerpos u restas de quan se formó o Sistema Solar. Si bien muitos asteroides son composaus prencipalment de roca y metal, a mayoría d'os obchectos d'o cinto de Kuiper son composaus prencipalment de volatils conchelaus, como que metano, amoniaco y augua. O cinto de Kuiper auespeda tres planetas nanas reconoixidas oficialment: Plutón, Haumea y Makemake. Qualques d'as lunas d'o Sistema Solar, como que Tritón de Neptuno y Febe de Saturno, pueden haber-se orichinau en ista rechión.
O cinto de Kuiper prene o nombre de l'astronomo holandés-estausunidense Gerard Kuiper, encara que no predició a suya existencia.
Reconquista (Archentina)
Reconquista ye una ciudat d'a Provincia de Santa Fe en Archentina. Con os suyos 93.890 habitants en l'anyo 2010, teneba una superficie de 537 km² y una densidat de población de 131,38 hab/km².
A principal actividat economica local ye o sector d'os servicios u sector terciario; a industria ye a segundo. Ye amás amás un centro important d'actividat cultural.
Demografía
A población de Recreo tenió una important expansión mientres o sieglo XIX y as primeras decadas d'o sieglo XX, con a immigración procedent d'Europa.
Vinclos externos
Reconquista.gov.ar (portal d'o Gubierno d'a ciudat de Reconquista).
Grasa (Uesca)
Grasa ye un lugar aragonés d'a provincia de Uesca situato en o municipio de Samianigo, en a comarca de l'Alto Galligo y provincia de Uesca. Fa parte d'a clamata Guarguera.
A suya población ye de 3 habitants (2016).
Cheografía
Grasa se troba a 902 metro d'altaria sobre o livel d'a mar, en a marguin ezquierda d'a Guarga, a piet d'a sierra de Belarra, y ye dividita en dos vicos uno a l'este y atro a l'ueste, estando a ilesia parroquial situata sobre un tozal a l'ueste d'o lugar.
Demografía
Teneba 3 fuegos a la fin d'o sieglo XV y 7 vecins y 43 habitants a meyatos d'o sieglo XIX.
Molimentos
A Ilesia de Sant Bertolomeu de Grasa, una ilesia d'o sieglo XVIII adedicada a Sant Bertolomeu, que ye la ilesia parroquial d'o lugar. Ye un edificio en mampostería y piedra picada en as suyas esquinas, con nomás que una sola nau cubierta con vuelta en lunetos y con una cabecera cubierta con vuelta de canyón; bi hai tamién una capiella lateral tamién cubierta con vuelta de canyón y se bi dentra a traviés d'un atrio que se troba en o piso baixo d'a suya torre adosada que tien tres pisos d'altaria.
Destaca en l'arquitectura popular casa Otín (fin d'o sieglo XVII) con a suya puerta conopial y una d'as suyas finestras. Entre as bordas son intresants las de casa Castán y casa López.
Vello corporal
thumb|300px|O vello corporal.
O vello corporal ye o tipo de pelo que recubre a mayor parti d'o cuerpo en os sers humans; ye componiu de fibras capilars delgadas y curtas, que no superan per lo cheneral os 2 mm. Cubre quasi de raso la superficie corporal, exceptuando as palmas d'as mans, as plantas d'os pietz y la mucosa chenital.
Con l'aumento en os livels d'androchens (hormonas sexuals masculinas) mientres a pubertat y adolescencia amaneix o clamau vello androchenico. A seqüencia d'aparición d'o vello androchenico refleixa lo livel de sensibilidat androchenica, estando lo vello pubico lo primer en amaneixer a resultas d'a especial sensibilidat androchenica d'a zona. L'aparición de vello pubico en toz dos sexos gosa considerar-se un indicio de l'inicio d'a pubertat d'una persona. Existe una diferenciación sexual en a cantidat y distribución d'o vello androchenico, y os hombres tienden a tener mas vello en mas arias que as mullers.
thumb|300px|O vello androchenico dimpués d'a pubertat.
1886
Marzo
right|thumb|250px|O poeta, dramaturgo y pintor austriaco [[Oskar Kokoschka, qui naixió l'1 de marzo de 1886.]]
Ugena
Ugena ye un municipio d'a provincia de Toledo, en a comunidat autonoma de Castiella-La Mancha, Espanya. A suya población ye de 4473 habitants (2006), en una superficie de 15 km² y una densidat de población de 298,2 hab/km².
Heliosfera
thumb|300px|L'Heliosfera. L'Heliosfera (d'o griego ἥλιος sol y σφαῖρα esfera) ye a vasta rechión de l'espacio en forma de bambolla que rodeya y ye creyada por o Sol. En termins d'a fisica d'o plasma, ye a cavidat formada por o Sol en o medio interestelar circumdant. A "bambolla" de l'heliosfera se "rinfla" de contino por o plasma que s'orichina en o Sol, conoixiu como aire solar. Difuera de l'heliosfera, iste plasma solar da paso a lo plasma interestelar que permia a Vía Lactia. Os livels de radiación adintro y difuera de l'heliosfera difieren; en particular, os rayos cosmicos galacticos son menos abundants dentro de l'heliosfera, por o que as planetas de l'interior (incluida a Tierra) son parcialment protechius d'o suyo impauto.
Se diz que a parola "heliosfera" estió cudida por Alexander J. Dessler, a qui se le atribuye o primer uso d'a parola en a literatura scientifica en 1967. L'estudio scientifico de l'heliosfera ye a heliofisica, que incluye l'orache espacial y o clima espacial.
Beucens
Beucens (Beaucens en francés y oficialment) ye una comuna occitana en o departamento francés d'Altos Pireneus, districto d'Argelèrs de Gasòst, cantón d'a Val d'as Gaves y rechión d'Occitania. A comuna yera parte de l'antiga provincia de Bigorra.
A suya población ye de 350 habitants (1999) en una superficie de 36,82 km², con una densidat de población de 9,51 hab/km².
Telescopio
thumb|300px|Un telescopio. Un telescopio (d'o griego τῆλε tele "luent" y σκοπεῖν skopein "alufrar") ye un traste optico que utiliza lents, espiellos curvos u una combinación de toz dos pa observar obchectos distants por meyo d'a suya emisión, absorción u reflexión de radiación electromagnetica. Asinas, a parola telescopio agora se refiere a una amplia gama de trastes capaces de detectar diferents rechions de l'espectro electromagnetico.
Cabezo de las Zorras
O cabezo de las Zorras ye un pueyo de 402 metros d'altaria, situau en a depresión d'Ebro, en a provincia de Zaragoza. En a suya cima bi ha un vértiz cheodesico.
Se troba en o districto de Torrero-La Paz, en o municipio de Zaragoza.
Borrolhan
Borrolhan (Borrolhan en occitán, Bourrouillan en francés y oficialment) ye una comuna occitana en o departamento francés de Gers, rechión d'Occitania, districto de Condòm y cantón de Gran Baish Armanhac.
A suya población ye de 153 habitants (2007) en una superficie de 8,70 km², con una densidat de población de 17,59 hab/km².
Ilesia de Nuestra Sinyora d'os Ánchels de Mallén
A ilesia d'a Nuestra Sinyora d'os Anchels ye un templo catolico que se troba en Mallén, (Campo de Borcha,Aragón).
Almansa (Teruel)
Almansa ye un despoblato medieval situau en l'actual termin municipal d'Abechuela, a on que encara bi ha un microtoponimo relacionau, La Hoya de Almansa. Se suposa que l'actual ermita de Santa Margalida d'Abechuela ye en l'antiga Almansa.
Historia
Lo 22 d'aviento de 1237 lo rei Chaime I d'Aragón fixó las mugas de la villa y castiello d'Andilla, que heba cediu a Eximén Pérez d'Arenós y nombra Almansa como un de los termins d'Andilla:
Lo 22 de chunio de 1238, enantes de la reconquiesta de Valencia, lo rei Chaime I donó lo castiello y villa d'Exerica a lo concello de Teruel, dando-li una delimitación y torna a mencionar Almansa:
Lo 18 de marzo de 1239 lo rei Chaime I d'Aragón dio termins a lo concello y villa de Teruel y menciona omnibus almansis como una de las suyas mugas:
Dimpués de la deseparación d'Exerica de lo concello de Teruel en 1261 los terolans quereban recuperar los territorios que d'alcuerdo con lo fuero de 1177 lis correspondeban, y prebaban de fer-lo poblando los territorios que teoricament lis correspondeban. Lo historiador Enric Guinot Rodríguez opina ni Torrillas ni Abechuela existiban en 1261, y que Torrillas y Almansa (nuclio precursor d'Abechuela) son citadas por primera vegada en mayo de 1262 como lugars que lo concello de Teruel heba de repoblar. D'esta traza os terolans nombroron mayordombres en un texto en lo que salen unas aldeyas de la zona en litichio con lo reino de Valencia con nombres latinizaus:
En 1322 u 1324 fixoron la muga entre los termins d'Almansa y Andilla en una concordia entre Eximén Pérez d'Arenós (sinyor de la Baronía d'Andilla) y lo concello de Teruel (que defendeba los intreses de l'aldeya d'Almansa). La muga se posó en la Foya d'Abechuela, 5 km a lo norte de l'actual cabo mes meridional d'Aragón En esta concordia tamién s'establió que la Fuent de la Musa y lo Pozuelo d'el Fondón d'Abechuela fuesen abrebadors comuns pa las dos localidaz.
Enta lo sieglo XVI los habitants d'Almansa baixoron a vivir a lo Fondón d'Abechuela, con una climatolochía mes favorable y chusto en la muga. En 1682 fuoron ratificadas las mugas de 1322 u 1324 en lo contexto que Abechuela reclamaba dreitos sobre tierras compradas en Andilla y La Yesa, pero finalment cambioron.
Valmojado
Valmojado ye un municipio d'a provincia de Toledo, en a comunidat autonoma de Castiella-La Mancha, Espanya. A suya población ye de habitants, en una superficie de 26,18  km² y una densidat de población de 0 hab/km².
Vértiz cheodesico
250px|thumb|Vértiz cheodesico en a cima d'a [[punta Maz]] 250px|thumb|Detalle d'a inscripción d'un vértiz cheodesico Un vértiz cheodesico u tamién conoixiu como pilón ye un sinyal que indica una posición exacta y que fa parti d'un rete de trianglos con atros vertices cheodesicos.
En Espanya gosan estar formaus por un celindro de 120 centimetros d'altaria y 30 de diametro, refirmaus en una base cubica de formigón, tot pintau de blanco. Por un regular, se troban en puestos altos y con buenas anvistas ta poder alufrar atros puntos, ye por ixo que gosa haber-ie unas buenas panoramicas dende ells.
Bels eixemplos de vertices cheodesicos se troban en a tuca d'Aneto u a seu d'Ibercaja en Zaragoza.
Daphne laureola
A buxeta (Daphne laureola (Linnaeus) ) ye una planta d'a orden d'os Malvales y familia Thymelaeaceae que lo suyo rango nativo cubre gran parti d'Europa y s'extiende a Alcheria, Marruecos y las Azores.
1987
Chunio
right|thumb|250px|O actor, bailarín y cantaire estausunidense [[Fred Astaire, muerto o 22 de chunio de 1987.]]
Hishós e Rimajor
Hishós e Rimajor (Hishós e Rimajor en occitán, Fichous-Riumayou en francés y oficialment) ye una comuna occitana en o departamento francés de Pireneus Atlanticos, districto de Pau, cantón d'Artics y País de Seuvèstre y rechión de Nueva Aquitania. A comuna feba parte de l'antiga provincia de Biarn.
Demografía
2006: población provisional seguntes o INSEE (fuent: INSEE).
Gary Coleman
Gary Coleman (nombre artistico de Gary Wayne Coleman), naixito de Zion (Illinois, Estaus Unius) o 8 de febrero de 1968 y muerto l'28 de mayo de 2010 en Provo (Utah, Estaus Unius).
Laganya
thumb|300px|Laganyas en un gato.
As laganyas son una secreción de morgallo calcificau y mesclau con atras sustancias, que amaneix en as comisuras d'os parpiellos en dispertar-se, como resultau d'a secreción d'o uello. Se creye que la suya función ye aduyar a mantener os parpiellos zarraus mientres s'aduerme y fer fuera cuerpos estranyos d'o uello.
Son formadas per a combinación de morgallo, glarimas, celulas de sangre, celulas epitelials muertas d'as pestanyas, y polvo.
De normal, en parpaguiar s'elimina ista substancia con as glarimas. Manimenos, en no realizar-se ista función mientres s'aduerme, se creyan chicotas cantidatz en os uellos, mesmo en personas saludables, especialment os ninos.
Aire solar
thumb|300px|L'aire solar. L'aire solar ye una corrient de particlas cargadas liberadas dende l'atmosfera superior d'o Sol, clamada corona. Iste plasma se compone prencipalment d'electrons, protons y particlas alfa con enerchía cinetica entre 0,5 y 10 keV. A composición d'o plasma de l'aire solar tamién incluye una mezcla de materials que se troban en o plasma solar: trazas de ions pesaus ​​y nuclios atomicos C, N, U, Ne, Mg, Si, S y Fe. Tamién i hai rastros mas raros de belatros nuclios y isotopos como P, Tu, Cr, Ni, Fe 54 y 56, y Ni 58,60,62. Encrustrau dentro d'o plasma de l'aire solar ye o campo magnetico interplanetario. L'aire solar vareya en densidat, temperatura y velocidat a lo largo d'o tiempo y en a latitut y longaria solars. As suyas particlas pueden escapar d'a gravedat d'o Sol a causa d'a suya alta enerchía resultant de l'alta temperatura d'a corona, que a la suya vegada ye resultau d'o campo magnetico coronal.
A una distancia de mas d'uns pocos radios solars d'o Sol, l'aire solar aconsigue velocidatz de 250 a 750 km / s y ye supersonico, o que significa que se mueve mas rapido que a velocidat d'a onda magnetosonica rapida. O fluxo de l'aire solar ya no ye supersonico en o choque de terminación. Atros fenomenos relacionaus incluyen l'aurora (luces d'o norte y d'o sud), as codas de plasma d'os cometas que siempre apuntan luent d'o Sol y as tronadas cheomagneticas que pueden cambiar l'adreza d'as linias d'o campo magnetico.
Sierra de los Cabezos
La Sierra de los Cabezos ye formada por un conchunto de pueyos a lo norueste de la depresión de La Puebla de Valverde-Sarrión entre la depresión de Corbalán, lo río de Cedriellas, y lo puerto de Casedón.
Seguntes bel autor estos cabezos fan part de la sierra de Camarena, manimenos belatros los consideran en la mesma unidat morfoestructural que la sierra d'Escoriuela, que no perteneixe a lo "Macizo de Chabalambre" como si i que perteneixen las cimas de Camarena.
Altarias
La principal altaria ye cabezo Alto con 1.643 m, seguiu d'atras como lo cabezo de los Noviellos (1.512 m), alto Sima (1.503 m), loma Gorda (1.231 m), y cerro Gordo (1.156 m).
Toponimia
L'oronimo sierra de los Cabezos fa referencia a nombres de pueyos como cabezo Alto y cabezo de los Noviellos, envistables dende ciertos sectors de la sierra y la suya redolada. Se'n documenta belún en textos medievals escritos en aragonés terolano relacionaus con las mugas entre Val de Zebro, La Gasconiella, La Puebla de Valverde y Teruel.
Tamién se documenta como oronimo los Cabezos en plural en un texto escrito en Barcelona en 1373 por lo que Pero lo Cerimonioso confirmó la concesión d'un terreno en lo puerto de Casedón:
Hidrolochía
La versant norueste desaugua enta la rambla d'Escrich, tributaria de l'Alfambra; la versant este y sudeste lo fa enta lo río de Cedriellas u río Millars.
Vechetación
En la sierra de los Cabezos bi ha carrascals, caixigars y pinars pero destacan los sabinars de Juniperus thurifera u tarabinars. Atras especies de sabina son representadas en la sierra: Juniperus phoenicea en los collaus y Juniperus sabina en los cabaltos.
Feguras de Protección
Buena part de la sierra de los Cabezos ye protechida adintro de lo P.I.C (Puesto d'importancia comunitaria) Sabinars de Puerto de Casedón.
Prefixo trans-
Lo prefixo trans- ye un prefixo latín que indica una ideya de movimiento u distancia, como "a traviés de", "dillá de", "a l'atra marguin de", que ye present en cultismos y que ha orichinau en aragonés por vía patrimonial parolas que encomienzan por tres u por tra d'alcuerdo con a fonetica aragonesa.
Cultismos con prefixo trans -
Son cultismos con prefixo trans- en aragonés parolas presents en atras luengas romances y d'Europa Occidental y que en a ortografía aragonesa mantién en as parolas que no encomienzan por s:
En as parolas que encomienzan por s se reduce a s final d'o prefixo pa no repetir-se esta letra:
Parolas que encomienzan por tres-
Son parolas que encomienzan por tres-:
Parolas que encomienzan por tra-
Son parolas que encomienzan por tra-:
Manimenos tamién se puet dar este principio con atros orichens, como ye lo de Tramacastiella (INTER+AMBA+CASTELLA) y Tramasaguas (INTER+AMBA+AQUAE).
Toponimos con prefixo trans- u derivaus
Por a suya ideya de "a l'atra marguin de", "a l'atro canto de", "dezaga de" ye present en toponimos latinos u latinizaus antigos u medievals como "Transilvania" y toponimos de luengas romances como os aragoneses "Trasmont", "Trasmoz" (Tras Montz < TRANS + MONTIS), "Trasobars", "Puerto de las Traviesas" y "Trasierra", os toponimos catalans "Tresserra" y "Trespena", o portugués "Trás-os-Montes" y lo cantabro "Trasmiera".
David Civera
David Civera Gracia, conoixito artisticament como David Civera, y naixito de Teruel, Provincia de Teruel o 8 de chinero de 1979 ye un cantaire que participó en o Festival d'Eurovisión de 2001 en representación de RTVE. Seguntes Promusicae (Productores de Música de España) tién tres discos de platino y un d'oro o que fa 350.000 albumes vendius.
Camariellas
Camariellas (Camarillas en castellano) ye un municipio de la provincia de Teruel, situato en la comarca d'a Comunidat de Teruel. La suya población yera de 86 habitants (2018), en una superficie de 50,50 km².
Cheografía
Ye situato a mán de lo río Peniella.
Mugas
Lo termin municipal de Camariellas muga con Aliaga, Mirabet de la Sierra, Exorcas, Aguilar d'Alfambra, Galv y Finollosa d'Exarc.
Historia
Bi ha chacimientos arqueolochicos d'a Edat de Bronze y cultura iberica.
Toponimia
Camariella en aragonés medieval significa cambra de grans. Álvaro Galmés de Fuentes prefiere interpretar-lo a partir de lo celtico CAMBA u COMBA ("curva", "val concava", "coma", "pueyo alomau"). .
Calcedonia (silica)
A calcedonia ye a variedat fibrosa d'a silica. Ye constituita por fibras de quarz con largaria que varía dende decenas a cientos de micras. Por un regular se disposan de traza radiata, chenerando estructuras esferuliticas, en falca, ventallo u mamelonars. A mayoría d'a calcedonia ye d'a variant calcedonita, formas minoritarias son a quarcina u a lutecita.
A calcedonita presenta fibras elongatas en a dirección de l'eixe de menor index de refracción d'o quarz (variedat luengo-rapido);
A quarcina, u a lutecita, son también freqüents, y presentan una disposición de fibras subparalelas a l'eixe d'index de refracción més gran d'o quarz, u como muito, en o caso d'a lutecita formando-ie un anglo de baixo grau (variedat luengo-lento).
A importancia d'as variedatz con elongación positiva (luengo-lento) ye que son as que s'asocian a las evaporitas. En presencia de sulfatos en o medio, a silica que precipita lo fa con a morfolochía fibrosa largo-lento, mientres que en ausencia de sulfatos precipita siempre en forma de calcedonita. Por ixo a existencia de quarcina u lutecita en una roca será un indicio fiable d'a presencia previa de sulfatos, encara que n'haigan desapareixito de tot.
A calcedonia que se presenta en bandas curvas u angulosas de diferents colors ye l'agata.
Simone Veil
Simone Veil, naixita de Niza (Alpes Maritimos, Provenza-Alpes-Costa Azul, Occitania) o 13 de chulio de 1927, ye una churista y politico francesa, Presidenta d'o Parlamento Europeu en 1979-1982 y ministra de Salut mientres os Gubiernos de Jacques Chirac y Raymond Barre (1974-1979) y dÉdouard Balladur (1993-1995). Mientres o suyo primer ministerio, o 17 de chinero de 1975, s'aprobó a dita Lei Viel, aprobando o alborto en Francia.
Charles Winckler
Charles Gustav Wilhelm Winckler conoixiu esportivament como Charles Winckler, naixiu de Frederiksberg o 9 d'abril de 1867 y muerto en o mesmo puesto o 17 d'aviento de 1932 estió un esportista poliesportivo danés que participó en os Chuegos Olimpicos de 1900, tamién estió inscrito en os Chuegos Olimpicos d'Atenas 1896 en prebas d'atletismo y natación pero no se sabe si participó.
Winckler yera conoixiu como atleta, prencipalment como tirador de peso y disco, prebas en la que estió campión danés, de tirada de peso en 1901, 1902 y 1903 y en lanzamiento de disco en 1902. Estió poseyedor d'o récord danés de disco de 1897 a 1907, y en o lanzamiento de peso de 1896 a 1903.
Chuegos Olimpicos
Charles Winckler estió inscrito en os Chuegos Olimpicos d'Atenas 1896 en prebas d'atletismo (tirada de peso) y natación pero no se sabe si participó.
En os siguients Chuegos compitió en prebas d'atletismo concretament en tirada de peso y tirada de disco en las que remató deceno y uiteno respectivament, tamién estió miembro de l'equipo combinau sueco/danés de sogatira que ganó la medalla d'oro en 1900.
Jan de Bont
Jan de Bont, naixito d'Eindhoven (Brabant Septentrional, Países Baixos) o 22 d'octubre de 1943, ye un destacato director cinematografico, director de fotografía y productor cinematografico neerlandés, activo en o cine neerlandés y dimpués en o cine internacional dende meyatos d'os anyos 1960.
Alazetó a suya carrera cinematografica como director de fotografía, destacando-ne en ista faceta artistica a suya partecipación en bellas cintas como Turks fruit (1973, Paul Verhoeven), Cujo (1983, Lewis Teague), Flesh and Blood (1985, Paul Verhoeven), Die Hard (1988, John McTiernan), Black Rain (1989, Ridley Scott), The Hunt for Red October (1990, John McTiernan), Lethal Weapon 3 (1992, Richard Donner), u Basic Instinct (1992, Paul Verhoeven).
D'entre a suya filmografía como director cinematografico, se puet destacar bellas cintas como Speed (1994, con Keanu Reeves, Dennis Hopper, Sandra Bullock, Joe Morton y Jeff Daniels), Twister (1996, con Helen Hunt, Bill Paxton, Jami Gertz y Cary Elwes), The Haunting (1999, con Liam Neeson, Catherine Zeta-Jones, Owen Wilson y Lili Taylor), u Lara Croft Tomb Raider: The Cradle of Life (2003, con Angelina Jolie, Gerard Butler, Ciarán Hinds, Chris Barrie, Noah Taylor, Til Schweiger, Djimon Hounsou y Simon Yam).
Respective d'as suyas produccions, en destaca Minority Report (2002, con Tom Cruise, Colin Farrell, Samantha Morton y Max von Sydow).
Prefixo sub-
Lo prefixo sub- ye un prefixo latín que indica estar debaixo de qualquecosa, que ye present en cultismos y tiene un orichen común con o griego clasico hipo- en a radiz indoeuropea *upo. O prefixo sub- ha orichinau en aragonés por vía patrimonial parolas que encomienzan por so (con as variants sos y soz), u za d'alcuerdo con a fonetica aragonesa.
En latín presentaba variants d'acuerdo con o fenomeno d'asimilación:
Parolas que encomienzan por so-
Son parolas que encomienzan por o prefixo so-: